उन्होंने आशा जताई कि संजीव कश्यप के नेतृत्व में एपीएमसी सोलन नई उंचाईयों को प्राप्त करेगी. किसान-बागवान के हित में नवीन प्रयास एवं निर्णय लिए जाएंगे. उन्होंने कहा कि किसानों-बागवानों के हित संरक्षण में प्रदेश की कृषि उत्पादन विपणन समिति नि:संदेह विशिष्ट कार्य करेगी. भारतीय जनता पार्टी की सरकार ने सदैव किसान-बागवान के हित संरक्षण को सर्वोच्च अधिमान दिया है. उन्होंने कहा कि मुख्यमंत्री जय राम ठाकुर के नेतृत्व में वर्तमान प्रदेश सरकार यह सुनिश्चित बनाएगी कि एपीएमसी किसानों-बागवानों को श्रेष्ठ सुविधाएं प्रदान करे. इसके माध्यम से शिमला, सोलन और सिरमौर के किसान-बागवान लाभान्वित हों. उन्होंने कहा कि किसानों-बागवानों को उनकी उपज का उचित समर्थन मूल्य प्रदान करने की दिशा में भी प्रदेश सरकार कृतसंकल्प है.